የሰሜን ተረሮች ብሔራዊ ፓርክ ለ21 ዓመታት ከቆየበት የአደጋ ተጋላጭ ቅርስነት ተሠረዘ
የሰሜን ተራሮች ብሄራዊ ፓርክ ለ21 ዓመታት ተመዝግቦ ከቆየበት የአደጋ ተጋላጭ የዓለም ቅርስ መዝገብ መሰረዙን የአማራ ክልል አካባቢ፣ ደን፣ዱር እንስሳት ልማትና ጥበቃ ባለስልጣን አስታወቀ።የባለስልጣኑ ዋና ዳይሬክተር ዶክተር በላይነህ አየለ  እንዳስታወቁት በፓርኩ ተፈጥሮበነበረው የአያያዝ ጉድለት ምክንያት በተባበሩት መንግስታት የትምህርት፣ የሳይንስና የባህል ማዕከል በአደጋ ቀጠና ተመዝግቦ ቆይቷል።በፓርኩ ውስጥ የሚገኙ ቀይ ቀበሮና ዋልያ ቁጥር መቀነስ፣ የልቅ ግጦሽ መስፋፋት፣ የእርሻ ስራ መከናወን፣ ሰዎች ሰፈራ ማካሄድ፣ የስፋቱ ማነስና መሰል ዋና ነጥቦችን በማንሳት ዩኒስኮ ከዓለም ቅርስነት እንዲሰረዝ ለማድረግ በአደጋ ውስጥ ያለ ቅርስ በሚል መዝግቦት የቆየ መሆኑን ገልፀዋል።በመሆኑም የተሰጠውን ምክረ ሀሳብ በመቀበል ባለፉት ተከታታይ ዓመታት የፓርኩን ሁለንተናዊ ደህንነት ለመመለስ መንግስት ህብረተሰቡን ባሳተፈ መንገድ ብርቱ ጥረት ሲደረግ ቆይቷል። በተደረገው ጥረትም ለ21 ዓመታት ተመዝግቦ ከቆየበት የአደጋ ተጋላጭ የዓለም ቅርስ መዝገብ ውስጥ ተሰርዟል፡፡(ኢዜአ) 